b'\n_START_ARTICLE_\nLaon\n_START_SECTION_\nGeografija\n_START_PARAGRAPH_\nMesto se nahaja v pokrajini Laonnois. Gornji kraj (ville haute), njegov najstarej\xc5\xa1i del, je zgrajen na gri\xc4\x8du, ki se dviga 100 metrov nad okoli\xc5\xa1ko ravnino. Severno od njega se razprostira obse\xc5\xbena pikardijska ravnina.\n_START_SECTION_\nZgodovina\n_START_PARAGRAPH_\nV \xc4\x8dasu Julija Cezarja so Rimljani na ozemlju keltskega plemena Remov utrdili naselje, znano kot Alaudanum oz. Lugdunum Clavatum._NEWLINE_Sv. Remigij, Reimski nad\xc5\xa1kof, je bil rojen v Laonu; prav on je konec 5. stoletja v kraju vzpostavil \xc5\xa1kofijo. Od takrat naprej je bil Laon eno vodilnih mest Frankovskega kraljestva, njegova posest pa je bila velikokrat dele\xc5\xbena prepirov. Karel Ple\xc5\xa1asti je obogatil cerkev s \xc5\xa1tevilnimi darovi. Po padcu karolingov je Laon postal del Lorenskega vojvodstva._NEWLINE_V zgodnjem 12. stoletju so se komune za\xc4\x8dele osamosvajati. Zgodovina Laonske komune je ena najbogatej\xc5\xa1ih in raznolikih. Me\xc5\xa1\xc4\x8dani so izkoristili za\xc4\x8dasno odsotnost \xc5\xa1kofa in si s svojimi predstavniki zagotovili ustanovno listino komune. Ob njegovi vrnitvi je \xc5\xa1kof od francoskega kralja pridobil preklic dokumenta in pritisnil na me\xc5\xa1\xc4\x8dane. Posledica je bil njihov upor in po\xc5\xbeig \xc5\xa1kofijske pala\xc4\x8de in katedrale, \xc5\xa1kofa in njegove privr\xc5\xbeence pa so usmrtili (25. april 1112). Ob tem so bili prisiljeni zapustiti Laon in se skriti zunaj njega, pri \xc4\x8demer je bil kraj ponovno oplenjen, tokrat s strani prebivalcev, \xc5\xbeeljnih ma\xc5\xa1\xc4\x8devanja za smrt njihovega \xc5\xa1kofa._NEWLINE_Kralj se je izmeni\xc4\x8dno vme\xc5\xa1aval v zadeve mesta, enkrat v prid \xc5\xa1kofu, drugi\xc4\x8d prebivalcem, vse do leta 1239. Svobo\xc5\xa1\xc4\x8dine Laona po tem datumu niso bile ve\xc4\x8d spodbijane vse do leta 1331, ko je komuno ukinil kralj Filip VI. Med stoletno vojno je kraj napadla in zasedla burgundska vojska, ki ga je predala Angle\xc5\xbeem. V rokah Francozov je bil ponovno po posvetitvi Karla VII._NEWLINE_Med verskimi vojnami je Laon stal na strani Katoli\xc5\xa1ke zveze, zavzet s strani francoskega kralja Henrika Navarskega._NEWLINE_V \xc4\x8dasu voja\xc5\xa1ke kampanje 1814 je Napoleon v bitki za Laon zaman posku\xc5\xa1al odstraniti iz mesta prusko vojsko pod poveljstvom generala von Bl\xc3\xbccherja.\n_START_SECTION_\nZnamenitosti\n_START_PARAGRAPH_\nLaon vsebuje ve\xc4\x8d srednjeve\xc5\xa1kih poslopij, med katerimi je najpomembnej\xc5\xa1a Notre-Damska katedrala, zgrajena v gotskem slogu v 12. in 13. stoletju.'